Ir-Regolament tal-Kummissjoni (KE) Nru 296/2004
tad-19 ta’ Frar 2004
li jemenda r-Regolament (KEE) Nru 1848/93 li jniżżel regoli dettaljati għall-applikazzjoni tar-Regolament tal-Kunsill (KEE) Nru 2082/92 dwar iċ-ċertifikati ta’ karattru speċifiku għall-prodotti agrikoli u ikel
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2082/92 ta’ l-14 ta’ Lulju 1992 dwar iċ-ċertifikati ta’ karattru speċifiku għall-prodotti agrikoli u ikel [1], u partikolarment l-Artikolu 20,
billi:
(1) Is-simbolu tal-Komunità u l-indikazzjoni msemmija fl-Artikolu 12 u 15 tar-Regolament (KEE) Nru 2082/92 huma komposti mill-mudelli li jidhru fil-partijiet A u B ta’ l-Anness I tar-Regolament (KE) Nru 1848/93 [2].
(2) Is-simbolu Finlandiż u Svediż u l-indikazzjonijiet għandhom ikunu miżjuda ma’ l-Anness imsemmi hawn fuq u s-simboli u l-indikazzjonijiet użati mid-dħul fis-seħħ tat-Trattat ta’ l-Adeżjoni ta’ l-Awstrija, il-Finlandja u l-Isvezja għandhom ikunu dikjarati validi sakemm jikkonformu mal-mudelli f’dan l-Anness.
(3) Il-miżuri previsti f’dan ir-Regolament huma skond l-opinjoni tal-Kumitat Regolatorju dwar iċ-Ċertifikati ta’ Karattru Speċifiku,
ADOTTAT DAN IR-REGOLAMENT:
Artikolu 1
L-Anness I tar-Regolament (KEE) Nru 1848/93 huwa mibdul hawnhekk mill-Anness ta’ dan ir-Regolament.
Is-simboli u l-indikazzjonijiet fil-Finlandiż u fl-Isvediż użati mid-dħul fis-seħħ ta’ l-Att ta’ Adeżjoni ta’ l-Awstrija, l-Isvezja u l-Finlandja għandhom ikunu validi sakemm jikkonformu mal-mudelli li jidhru fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-20 ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Frar 2004.